**Р Е Ш Е Н И Е № ПВ-20-П/2015г.**

Процедурата по реда на глава шеста от Закона за опазване на околната среда за инвестиционно предложение: «**Изграждане на инсталация за производство на сребърен нитрат** в съществуващата технологична схема на обособено производство на благородни метали и сплави“ в „КЦМ“ АД-Пловдив е започнала с внасяне в Регионалната инспекция по околната среда и водите /РИОСВ/ – гр. Пловдив на уведомление с изх. № 32-Еко-86/08.04.2015г., вх. № ОВОС- 301/08.04.2015г. от Възложителя – **„КЦМ АД“, гр. Пловдив,**

**1.**На основание чл.5, ал.1 от *Наредбата за условията и реда за извършване на оценка на въздействието върху околната среда* /Наредба за ОВОС/, РИОСВ Пловдив е информирала Възложителя за следното:

**1.1. По отношение на изискванията на глава шеста от раздел трети от Закона за опазване на околната среда /ЗООС/**

 Инвестиционното предложение е включено в Приложение № 2 от *Закона за опазване на околната среда* /ЗООС/ и е предмет на преценяване на необходимостта от оценка на въздействието върху околната среда /ОВОС/. С писмо изх. № ОВОС-301/17.04.2015 г. са дадени указания на Възложителя за необходимите действия, а именно:

* Да представи в РИОСВ Пловдив информация по Приложение № 2 към чл.6 от Наредбата за ОВОС в един екземпляр на хартиен и два екземпляра на цифров носител, както и уведомление до Кмета на Община Куклен и засегнатото население.
* Да изпълни изискванията на чл. 6, ал. 1 и ал. 9 от Наредбата за ОВОС за осигуряване обществен достъп до информацията по приложение № 2.
* Да заплати такса /500 лв./, съгласно Тарифа за таксите, събирани в системата на Министерство на околната среда и водите /ПМС №136, ДВ бр.39 от 2011г. Изм. ДВ бр. 94 от 2012г./.

**1.2**. Напомнено е на Възложителя, че след приключване на така определената процедура по реда на гл. шеста от ЗООС е необходимо да се подаде информация за планираната промяна до МОСВ (чл. 125, ал.1, от ЗООС), съгласно Приложение № 5 от Наредбата за условията и реда за издаване на комплексни разрешителни (ДВ бр. 97 от 2009г.).

**1.3. По отношение на изискванията на чл. 31 от Закона за биологичното разнообразие**:

Инвестиционното предложение подлежи на процедура по оценка на съвместимост, съгласно разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС).* С писмо изх. № ОВОС-301/17.04.2015г. от Възложителя е поискано да представи информация на хартиен и цифров носител, съобразена с изискванията на чл.10 от горната Наредба, относно най-близката защитена зона ВG0000194 „Река Чая“.

**2**.Възложителят е внесъл искане с вх. № ОВОС-301/16.09.2015г. за преценяване на необходимостта от извършване на ОВОС.

**3**. В РИОСВ Пловдив е постъпила заповед № РД-19-1709/25.09.2015г., вх. № 2280/28.09.2015г. на Заместник-началника на ДНСК-София за назначаване на Държавна приемателна комисия за строеж: „**Пристройка за модернизация на инсталация за преработка на сплав „Доре“** в УПИ I-772 („КЦМ“ - ЕАД), землище на гр. Куклен. Така дефинираният строеж съвпада с инвестиционното предложение, за което гореописаната процедура по реда на гл. шеста от ЗООС **не е приключила**. В тази връзка със Заповед на ДНСК гр. София е спряно държавното приемане на строежа.

**4**. Съгласно чл. 82, ал. 5 от Закона за опазване на околната среда:

*„….Оценката на инвестиционни предложения завършва с решение на компетентния орган…, което може да съдържа условия, мерки и ограничения, задължителни за възложителя.* ***Влязлото в сила решение е******задължително условие за одобряването/разрешаването*** *на инвестиционното предложение по реда на специален закон…“.*

В този смисъл е и изискването на чл. 21, т. 1 от Наредбата за условията и реда за извършване на оценка на въздействието върху околната среда, съгласно който:

*„Решението по ОВОС или решение, с което е преценено да не се извършва ОВОС, е елемент от фактическия състав от процедурата за:… издаване на акта за одобряване/разрешаване на инвестиционното предложение по реда на специален закон съгласно чл. 82, ал. 5 ЗООС и е приложение - неразделна част от административния акт по одобряване/разрешаване, необходимо за осъществяване на инвестиционното предложение“,* в случая чрез Разрешение за строеж, издадено по реда на Закона за устройство на територията*.*

В нарушение на тези категорични законови изисквания от Гл. архитект на община Куклен е издадено Разрешение за строеж № 28/27.02.2015г. за обекта, предмет на инвестиционното предложение.

Въз основа на изложените фактически обстоятелства и предвид незавършената процедура по преценяване на необходимостта от оценка на въздействието върху околната среда, на основание чл.2а, ал.2 от Наредбата за ОВОС и чл. 40, ал. 2 от наредбата за ОС.

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** **«Изграждане на инсталация за производство на сребърен нитрат** в съществуващата технологична схема на обособено производство на благородни метали и сплави“ в „КЦМ“ АД-Пловдив

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

Съгласували: Изготвили:

 Д. Дим

в, Директор Дирекция ПД В. Кацарова, ст. 25……….

**С уважение,**

 **30.11.2015 г.**

**Доц. Стефан Шилев**

 *Директор на РИОСВ - Пловдив*

.Карамфилов